Bjørkelangen kyrkje

Bjørkelangen kyrkje er ei langkyrkje i tre i Aurskog-Høland kommune, Akershus fylke. Kyrkja vart oppført i 1923–25 av byggmeister Olaf Fallet og dei tre sonane hans. Korveggen er måla av Gunnar Wang med eit bilete (på 7,5 m x 5 m) av himmelferda. Dette vart dekt til ved ei restaurering i 1951–53, då kyrkja fekk nytt inventar skore av Audun Bødtker, m.a. med relieffpanel på framsida av alteret og ei kalvariegruppe oppå det. I 2001–02 vart Wangs bilete avdekt og Bødtkers panel fjerna. Kyrkja har òg eit sidealtar i vest. (Hovudinngangen er i sør.) Bødkter har dessutan laga preikestol og døypefont. Kyrkjegarden (vigsla 1. februar 1913) vart teken i bruk nokre år før kyrkja vart oppført. Eit kombinert bårehus og servicebygg vart vigsla i 1982. Bakgrunnsstoff Nilssen, Per Erik (2005). Fra kapell til kirke: Historien om Bjørkelangen kirke gjennom 80 år. Bjørkelangen: Bjørkelangen menighetsråd. ISBN 82-303-0517-X. Sigrid og Håkon Christie: Bjørkelangen kapell i «Norges kirker» Rasmussen, Alf Henry (1993). «Bjørkelangen kirke». Våre kirker. Norsk kirkeleksikon. Kirkenær: Vanebo forlag. s. 655. ISBN 82-75-27022-7. Bjørkelangen kirke på Kyrkjesøk Bjørkelangen kyrkje i kulturminnesok.no, nettstaden til Riksantikvaren